ซิมอัตลักษณ์ หละหลวมหรือละเว้น..!?
เสียงวิพากษ์หนาหูว่า “ซิมอัตลักษณ์” ถึงวันนี้..ไปกันถึงไหนแล้ว.!? หลังเริ่มมีผลบังคับใช้ 15 ก.พ. 2561 ที่ผ่านมา ยิ่ง กว่านั้น มีปรากฏการณ์ “ดีลเลอร์ขายโทรศัพท์มือถือ” เมืองพัทยา แอบปลอมเลขที่บัตรประชาชนนายกรัฐมนตรีเพื่อเอาไปลงทะเบียนเปิดใช้ซิมการ์ดใหม่ผ่านช่องออนไลน์กับค่ายมือถือยักษ์ใหญ่รายหนึ่ง
11 ธ.ค. 2561

สำนักข่าวรัชดา
เสียงวิพากษ์หนาหูว่า “ซิมอัตลักษณ์” ถึงวันนี้..ไปกันถึงไหนแล้ว.!? หลังเริ่มมีผลบังคับใช้ 15 ก.พ. 2561 ที่ผ่านมา ยิ่ง กว่านั้น มีปรากฏการณ์ “ดีลเลอร์ขายโทรศัพท์มือถือ” เมืองพัทยา แอบปลอมเลขที่บัตรประชาชนนายกรัฐมนตรีเพื่อเอาไปลงทะเบียนเปิดใช้ซิมการ์ดใหม่ผ่านช่องออนไลน์กับค่ายมือถือยักษ์ใหญ่รายหนึ่ง
เท่านั้นไม่พอ..ล่าสุด “ซาเล้งพ่วงข้างขายไอศกรีม” อ้างเป็นตัวแทนค่ายมือถือแห่งหนึ่ง หลอกลวงแจกซิมฟรีพ่วงเงินสด 200 บาท เพียงนำบัตรประชาชนตัวจริงมาขึ้นทะเบียนเท่านั้น
ทั้ง 2 กรณีจะไม่สามารถเกิดขึ้นได้เลย..หากมีการจัดระบบลงทะเบียนด้วยระบบตรวจสอบอัตลักษณ์ทั้งใบหน้าและสแกนลายนิ้วมือ (Finger Print) ตามข้อกำหนดของกสทช.อย่างเคร่งคัด..ปัญหาจึงอยู่ที่ว่ากสทช.มีการตรวจสอบและแก้ไขเรื่องนี้อย่างไร..!??
ที่ผ่านมากสทช.การันตีว่า ระบบลงทะเบียนซิมอัตลักษณ์ใหม่นี้ จะป้องกันการสวมรอยปลอมแปลงการลงทะเบียนซิมการ์ดไปก่ออาชญากรรมทุกรูปแบบ เพราะผู้ลงทะเบียนต้องยืนยันและพิสูจน์ตัวตน ผ่านระบบที่กสทช.และผู้ให้บริการมือถือร่วมกันจัดทำขึ้น..!!
แต่ทั้ง 2 กรณีเกิดกับมือถือเพียงค่ายเดียว ทั้งผ่านการลงทะเบียนแบบออนไลน์และร้านสะดวกซื้อในเครือเดียวกัน คำถามจึงย้อนกลับไปว่า กสทช.ทำหน้าที่ตรวจสอบการดำเนินการตามประกาศกสทช.เอง กับค่ายมือถือบางค่ายที่ว่านี้หรือยัง.!?
อย่าลืมว่ากว่า 10 เดือนแล้วนะ..ปัญหาการปลอมแปลงหรือแอบนำเอาบัตรประชาชนไปซื้อซิมการ์ด เพื่อเปิดเบอร์ใหม่ ยังทำกันได้หน้าตาเฉยอยู่เลย..!!
หรือนี่คือ..ความหย่อนยานกับการปล่อยปละละเลยการบังคับใช้ประกาศกสทช.ที่ว่าด้วยการลงทะเบียนซิมอัตลักษณ์ของกสทช.เองใช่หรือไม่.!
หรือนี่คือ..การเอื้ออาทรกับมือถือบางค่ายใช่หรือไม่
หรือว่า..กสทช.ไม่ได้ทำอะไรเลย..!?
…อิ อิ อิ…